**Α. ΤΑΥΤΟΤΗΤΑ ΣΧΟΛΙΚΗΣ ΜΟΝΑΔΑΣ**

Το Γυμνάσιο Πηγαδίων Καρπάθου είναι ένα ημερήσιο σχολείο με δυναμικό: 128 μαθητές, 22 εκπαιδευτικούς, και έναν επιστάτη. Από το 2016 η σχολική μονάδα στεγάζεται σε έναν αριθμό από μεταλλικές κατασκευές στέγασης-κοντεϊνερ. Πιο συγκεκριμένα στη σχολική μονάδα υπάρχουν:

* 1 κοντένειρ ως γραφείο διευθυντή και υποδιευθυντή
* 1 κοντεϊνερ ως γραφείο εκπαιδευτικών
* 7 κοντεϊνερ για τη στέγαση των τμημάτων των τάξεων
* 2 κοντεϊνερ για τα τμήματα ένταξης
* 1 κοντεϊνερ ως εργαστήριο πληροφορικής
* 1 κτίριο μικρών διαστάσεων που έχει διαμορφωθεί ως τριθέσια τουαλέτα για όλους τους μαθητές και τους εκπαιδευτικούς του σχολείου μας.

Είναι προφανές ότι υπό τις παρούσες συνθήκες το σχολείο αντιμετωπίζει σοβαρά προβλήματα. Ένα από τα βασικά είναι η έλλειψη θερμικής άνεσης των μαθητών και των εκπαιδευτικών εντός των αιθουσών, θέμα που σχετίζεται άμεσα με την εστίαση στην διδασκαλική/μαθησιακή διαδικασία αλλά και την υγεία τους. Πιο συγκεκριμένα, λόγω της μεταλλικής τους κατασκευής, η θερμοκρασία εντός των κοντέινερ εξισώνεται γρήγορα με την θερμοκρασία του περιβάλλοντος. Επομένως, κατά τους θερινούς μήνες η θερμοκρασία στην αίθουσα είναι υψηλή ενώ τους χειμερινούς μήνες είναι χαμηλή. Στα κοντέινερ έχουν τοποθετηθεί μονάδες κλιματισμού αλλά η απαίτηση να είναι ανοικτά τα παράθυρα και η θύρα κατά την διάρκεια του μαθήματος για να μειωθεί η μεταδοτικότητα της ασθένειας COVID 19, υποβαθμίζει την επίδραση τους.

Εξίσου σημαντικό πρόβλημα είναι έλλειψη απαραίτητου εξοπλισμού για την διεκπεραίωση των διδασκαλικών και διαχειριστικών καθηκόντων των εκπαιδευτικών της μονάδας. Πιο συγκεκριμένα, η μονάδα διαθέτει:

* 2 σταθερούς υπολογιστές, δύο εκτυπωτές και ένα φωτοτυπικό μηχάνημα στο γραφείο του διευθυντή
* 3 φορητούς projectors που χρησιμοποιούνται από τους εκπαιδευτικούς
* 2 φορητούς υπολογιστές οι οποίοι υπολειτουργούν
* Ηχεία και μικρόφωνα για εκδηλώσεις
* Εξοπλισμός για το μάθημα της Φυσικής Αγωγής

Συνεπώς, η σχολική μονάδα δεν διαθέτει τα εξής σημαντικά:

* Εργαστήριο Φυσικών Επιστημών μαζί με τον απαιτούμενο εργαστηριακό εξοπλισμό
* Ηλεκτρονικό υπολογιστή, εκτυπωτή και φωτοτυπικό μηχάνημα στο γραφείο των εκπαιδευτικών
* Σύγχρονους φορητούς υπολογιστές
* Χώρους για αθλοπαιδιές
* Αίθουσα εκδηλώσεων
* Κυλικείο

Τέλος να σημειωθεί ότι το σχολείο μας συστεγάζεται με το ΕΠΑΛ Καρπάθου, με το πρώτο να λειτουργεί σε πρωινή ζώνη και το δεύτερο σε απογευματινή. Συνεπώς όλοι οι χώροι χρησιμοποιούνται από κοινού από όλους τους μαθητές και το εκπαιδευτικό προσωπικό των δύο σχολείων.

Είναι προφανής λοιπόν η ανάγκη εξοπλισμού και αναβάθμιση του χώρου της σχολικής μονάδας ώστε να είναι σε θέση να επιτελέσει τις δράσεις που απαιτεί η διαδικασία «Αξιολόγησης της Σχολικής Μονάδας». Σε αντίθετη περίπτωση δεν μπορούμε να εγγυηθούμε ότι όλες οι δράσεις θα υλοποιηθούν.

**Β. ΑΠΟΤΙΜΗΣΗ ΤΟΥ ΕΡΓΟΥ ΤΗΣ ΣΧΟΛΙΚΗΣ ΜΟΝΑΔΑΣ**

|  |  |  |
| --- | --- | --- |
| **Άξονες** | **1-4** | **Τεκμηρίωση** |
| **Παιδαγωγική και μαθησιακή λειτουργία** | | |
| **Διδασκαλία, μάθηση και αξιολόγηση** | **3** | **1.** Σημαντικός αριθμός εκπαιδευτικών χρησιμοποίησε εποπτικά μέσα και σε κάποιες περιπτώσεις εκπαιδευτικά λογισμικά εγκεκριμένα από το ΙΤΥ. Κατά κύριο λόγο χρησιμοποιήθηκε ηλεκτρονικός υπολογιστής σε συνδυασμό με projector ώστε να γίνει η παρουσίαση της διδασκαλίας με powerpoint και με προσομοιώσεις.  **2.** Εκπαιδευτικοί, αντί διδασκαλίας κάποιας ενότητας, επέλεξαν κατά περίπτωση να παρουσιάσουν κάποιο βίντεο συναφές με την διδακτική ενότητα. Μετά την ολοκλήρωση του βίντεο ακολούθησε συζήτηση επίλυση αποριών και ανάθεση εργασιών για το σπίτι.  **3.** Εφαρμόστηκε από κάποιους εκπαιδευτικούς η μέθοδος της ανεστραμμένης τάξης**.**  **4.** Ανατέθηκε σε μαθητές η παρουσίαση με Powerpoint της διδασκαλίας κάποιας διδακτική ενότητας του μαθήματος**.**  **5.** Με αφορμή την διεξαγωγή μαθημάτων μέσω τηλεκπαίδευσης οι εκπαιδευτικοί της μονάδας ανέπτυξαν μια σημαντική ποσότητα εκπαιδευτικού υλικού για την υποστήριξη της διδασκαλίας τους. Συγκεκριμένα:  α) Παρουσιάσεις της διδασκαλίας με powerpoint.  β) Χρήση προσομοιώσεων .  γ) Ασκήσεις, ερωτήσεις σε ψηφιακή μορφή.  δ) Βοηθητικές σημειώσεις για τον μαθητή σε ψηφιακή μορφή (σκαναρισμένες, word doc’s, pdf's).  ε) Χρήση ψηφιακών, διαδραστικών βιβλίων.  ζ) Εφαρμογή μεθόδων αξιόπιστης εξ' αποστάσεως αξιολόγησης όπως η ανάπτυξη διαδικτυακών τεστ από την πλατφόρμα google classrooms.  η) Συνδυασμός της σύγχρονης εξ αποστάσεως εκπαίδευσης με την ασύγχρονη εκπαίδευση μέσω της ψηφιακής πλατφόρμας μάθησης e-me από εκπαιδευτικούς του σχολείου μας.  θ) Ανάπτυξη μαθησιακών αντικειμένων σε πλήρη ψηφιακή μορφή όπως διαδραστικά βιβλία, online quiz, ασκήσεις πρακτικής και εξάσκησης, παρουσιάσεις κ.α. για το μάθημα της Πληροφορικής στο Γυμνάσιο δημοσιευμένα στο αποθετήριο εκπαιδευτικού υλικού χρηστών για την Πρωτοβάθμια και τη Δευτεροβάθμια εκπαίδευση «[Φωτόδεντρο/e-yliko χρηστών](http://photodentro.edu.gr/ugc/show-communities?commID=104&locale=el)» προς χρήση και από άλλους εκπαιδευτικούς.  **6.** Ομάδα μαθητών από κάθε τάξη συμμετείχε στο διαγωνισμό Φυσικής που διεξήγαγε η Ένωση Ελλήνων Φυσικών**.** Δύο μαθητές της Α’ γυμνασίου πέρασαν στον δεύτερο γύρο.  **7.** Πραγματοποιήθηκαν καινοτόμες εκπαιδευτικές δράσεις ενημέρωσης και  ευαισθητοποίησης της σχολικής κοινότητας:  - Δράση ενημέρωσης και ευαισθητοποίησης κατά του σχολικού και ηλεκτρονικού εκφοβισμού.  - Αφιέρωμα στην «Ημέρα της Γης» και κατασκευή ψηφιακών αφισών από τους μαθητές.  - Υπήρξαμε Πρεσβευτές και Πολλαπλασιαστές του μηνύματος «Όλοι μαζί για ένα καλύτερο διαδίκτυο» με τη συμμετοχή του σχολείου μας σε δράσεις του Ελληνικού Κέντρου Ασφαλούς Διαδικτύου.  - Ασφαλής χρήση κινητού τηλεφώνου.  - Κατασκευή τεχνημάτων και παρουσίαση αυτών στο τέλος της χρονιάς.  **8.** Υποστήριξη των μαθητών που αδυνατούσαν να συνδεθούν στην παρεχόμενη Τηλεκπαίδευση λόγω έλλειψης εξοπλισμού με την παροχή συσκευών tablet. |
| **Σχολική Διαρροή και φοίτηση** | **3** | **1)** Οι μαθητικές απουσίες ήταν υπό στενή παρακολούθηση σε όλη τη διάρκεια της σχολικής χρονιάς 2020-21 από τους εκπαιδευτικούς και τον διευθυντή.  **2)** Στην δια ζώσης εκπαίδευση οι απουσίες καταγράφονταν με τον παραδοσιακό τρόπο.  **3)** Κατά την διάρκεια της εξ΄ αποστάσεως εκπαίδευση, οι απουσίες των μαθητών καταγράφονται σε ειδικές ηλεκτρονικές φόρμες οι οποίες ελέγχονταν από τον διευθυντή και στη συνέχεια καταγράφονταν στην πλατφόρμα myschool.  **4)** Οι μαθητές της Γ΄ γυμνασίου ενημερώθηκαν, κατά κύριο λόγο μέσω συζητήσεων εντός της σχολικής τάξης, από τους εκπαιδευτικούς της σχολικής μονάδας σε σχέση με τις επαγγελματικές προοπτικές που θα έχουν ανάλογα με τον τύπο του Λύκειο που θα επιλέξουν να φοιτήσουν.  **5)** Σε μαθητές με αποδεδειγμένες τεχνικές δεξιότητες και χαμηλή απόδοση σε θεωρητικά μαθήματα προτάθηκε να επιλέξουν επαγγελματικά λύκεια (ΕΠΑΛ).  **6)** Σε μαθητές με υψηλή απόδοση που έχουν ως στόχο να εισαχθούν σε πανεπιστήμια προτάθηκε το Γενικό Λύκειο.  **7)** Σε ορισμένους μαθητές που έδειξαν ιδιαίτερη αδυναμία να προσαρμοστούν στο σχολικό περιβάλλον αλλά έδειξαν τεχνικές δεξιότητες προτάθηκαν οι σπουδές σε επαγγελματικά σχολεία του ΟΑΕΔ. |
| **Σχέσεις μεταξύ μαθητών/-τριών** | **3** | Αφιερώθηκαν οι πρώτες διδακτικές ώρες της χρονιάς να γνωστοποιηθούν στους μαθητές οι κανόνες (Σχολικός Κανονισμός) που καλλιεργούν και διασφαλίζουν τον αλληλοσεβασμό, την εμπιστοσύνη και τη συνεργασία.  **1)** Σχεδόν το σύνολο των εκπαιδευτικών ανέθεσε ομαδικές εργασίες σε μαθητές με γνώμονα και την σύσφιξη των σχέσεων τους.  **2)** Σε μαθήματα που το γνωστικό αντικείμενο το επέτρεπε, οι μαθητές ενθαρρύνονταν να κάνουν διάλογο μεταξύ τους για το αντικείμενο της διδασκαλίας**.**  **3)** Οι εκπαιδευτικοί που εντόπισαν προβλήματα στη σχέση μεταξύ μαθητών όπως π.χ. ανταγωνισμού, προσπάθησαν μέσω διαλόγου να τονίσουν ότι ο συναγωνισμός και όχι ο ανταγωνισμός.  **4)** Ενθαρρύνθηκε το δικαίωμα των μαθητών να λαμβάνουν τον λόγο στην τάξη με τους υπόλοιπους ν' ακούν προσεκτικά χωρίς να ενοχλούν.  **5)** Περιπτώσεις εμπαιγμού μαθητή από συμμαθητή τους κατά τη διάρκεια της διδασκαλίας αντιμετωπίστηκαν με συζήτηση αλλά και με την επιβολή προβλεπόμενων μαθητικών ποινών.  **6)** Ιδιαίτερη προσοχή δόθηκε ώστε να γίνει σεβαστή οποιαδήποτε μορφή διαφορετικότητας. Αυτό επετεύχθη κατά κύριο λόγο με συζήτηση και ελάχιστες φορές επιβλήθηκαν ποινές.  **7)** Οι περισσότερες εντάσεις και συγκρούσεις αντιμετωπίστηκαν με εποικοδομητική συζήτηση των εκπαιδευτικών/διευθυντή και των εμπλεκόμενων μαθητών. Σε πολύ λίγες περιπτώσεις επιβλήθηκαν αυστηρές μαθητικές ποινές  **8)** Σε κάποιες περιπτώσεις ανέλαβαν δράση η Ψυχολόγος και η Κοινωνική Λειτουργός της σχολικής μονάδας που φρόντισαν μέσω διαλόγου να γεφυρώσουν τις διαφορές των εμπλεκόμενων μαθητών.  **9)**  Σε ελάχιστες περιπτώσεις ενημερώθηκαν και οι γονείς των μαθητών.  **10)** Έγινε προσπάθεια έγκαιρου εντοπισμού μαθητών που έχουν την τάση να εκφοβίζουν άλλους μαθητές και συζήτηση με την Κοινωνική Λειτουργό και την Ψυχολόγο του σχολείου μας.  **11)** Περιπτώσεις επαναλαμβανόμενου εμπαιγμού και εκφοβισμού αντιμετωπίστηκαν με αυστηρές μαθητικές ποινές.  **12)** Πραγματοποιήθηκαν καινοτόμες εκπαιδευτικές δράσεις ενημέρωσης και  ευαισθητοποίησης της σχολικής κοινότητας σε θέματα σχολικής βίας και εκφοβισμού**.** |
| **Σχέσεις μεταξύ μαθητών/μαθητριών και εκπαιδευτικών** | **3** | Από την έναρξη της χρονιάς έγινε σημαντική προσπάθεια από το σύνολο των εκπαιδευτικών να καλλιεργηθεί ένα κλίμα ειλικρινούς αλληλοσεβασμού και εμπιστοσύνης μεταξύ εκπαιδευτικών και μαθητών.  **1)** Αφιερωθήκαν οι πρώτες διδακτικές ώρες της σχολικής χρονιάς ώστε μέσω του ειλικρινούς διαλόγου να τεθούν οι κανόνες συμπεριφοράς και οι υποχρεώσεις που έχει κάθε μαθητής και οι εκπαιδευτικοί εντός και εκτός της σχολικής τάξης (με βάση τον σχολικό κανονισμό).  **2)** Η σχέση μεταξύ μαθητών/-τριων και εκπαιδευτικών είναι μια δυναμική διαδικασία επομένως οι δράσεις για την ενδυνάμωση της συνεχίστηκε καθ’ όλη την χρονιά με συζήτηση μέσα στην τάξη.  **3)** Η πλειοψηφία των εκπαιδευτικών συνδύαζαν την εφημερία τους, κατά την διάρκεια των διαλλειμάτων στον προαύλιο χώρο, με συζήτηση με τους μαθητές συσφίγγοντας την σχέση τους.  **4)**  Εκπαιδευτικοί αφιέρωσαν χρόνο εκτός ωραρίου ώστε να υποστηρίξουν μαθησιακά ορισμένους μαθητές που είτε συμμετείχαν σε διαγωνισμούς είτε αντιμετώπιζαν μαθησιακά προβλήματα.  **5)** Οι ομαδικές εργασίες των μαθητών έγιναν μέσω αλληλεπίδρασης με τους υπεύθυνους εκπαιδευτικούς.  **6)** Κατά την περίοδο της τηλεκπαίδευσης οι μαθητές είχαν την δυνατότητα να επικοινωνούν με τους εκπαιδευτικούς ηλεκτρονικά εκτός διδακτικού ωραρίου για διευκρινήσεις και βοήθεια σε εργασίες τους. |
| **Σχέσεις Σχολείου-οικογένειας** | **3** | **1)** Κάθε εκπαιδευτικός της μονάδας αφιέρωσε δύο ώρες από το ωράριο του με σκοπό την δια ζώσης ή τηλεφωνική επικοινωνία (μέσω του τηλεφώνου της σχολικής μονάδας) με τους γονείς μαθητών.  **2)** Οι περισσότεροι εκπαιδευτικοί, αν και δεν ήταν υποχρεωμένοι, γνωστοποίησαν την διεύθυνση ηλεκτρονικού ταχυδρομείου και τον ατομικό αριθμό του τηλεφώνου τους στους γονείς των μαθητών ώστε να υπάρχει επικοινωνία και εκτός υποχρεωτικού ωραρίου.  **3)** Ο διευθυντής της μονάδας βρισκόταν σε συνεχή επαφή με τους γονείς ώστε να τους ενημερώνει για οποιοδήποτε θέμα αφορούσε τα παιδιά τους. |
| **Θετικά Σημεία** | **1)** Οι εκπαιδευτικοί της μονάδας έδειξαν ενδιαφέρον για την χρήση νέων μεθόδων διδασκαλίας.  **2)** Οι εκπαιδευτικοί της μονάδας ανταποκρίθηκαν αποτελεσματικά στο έργο της εξ’ αποστάσεως εκπαίδευσης.  **3)** Σε όλα τα μαθήματα διδάχθηκε η διδακτέα ύλη και σε ορισμένες περιπτώσεις έγινε και επανάληψη της.  **4)** Οι περισσότεροι μαθητές απέκτησαν τις απαιτούμενες γνώσεις για να παρακολουθήσουν την επόμενη τάξη.  **5)** Δεν διατυπώθηκαν παράπονα από μαθητές για την αξιολόγηση τους.  **6)** Δεν διατυπώθηκαν παράπονα από γονείς για τους εκπαιδευτικούς. | |
| **Σημεία προς βελτίωση** | **1)** Καλύτερη πρόληψη για περιπτώσεις εκφοβισμού και σχολικής βίας.  **2)** Πιο αποτελεσματικές δράσεις για την βοήθεια προσαρμογής μαθητών με ελλείψεις στη χρήση της ελληνικής γλώσσας.  **3)** Μεγαλύτερη εξοικείωση των εκπαιδευτικών με τις νέες μεθόδους μάθησης που απαιτούν την χρήση εξοπλισμού. | |
| **Διοικητική Λειτουργία** | | |
| **Ηγεσία-Οργάνωση και διοίκηση σχολικής μονάδας** | **3** | **1)** Στην αρχή της χρονιάς ο διευθυντής συγκάλεσε σύλλογο των εκπαιδευτικών στον οποίο τέθηκαν οι στόχοι και οι προτεραιότητες του σχολείου. Βασικοί στόχοι ήταν η επαρκής μάθηση και η αντικειμενική αξιολόγηση των μαθητών**.**  **2)** Ο σχολικός κανονισμός διαμοιράστηκε σε όλους τους εκπαιδευτικούς ώστε να τον μελετήσουν με στόχο να τηρηθεί όσο το δυνατόν πιο αποτελεσματικά.  **3)** Ο διευθυντής φρόντισε να αξιοποιήσει πλήρως το υποχρεωτικό ωράριο των εκπαιδευτικών. Για τις περιπτώσεις εκπαιδευτικών που δεν κάλυπταν πλήρως το εκπαιδευτικό του ωράριο στην σχολική μονάδα με τις πρώτες αναθέσεις τους, είτε ανέλαβαν δεύτερες αναθέσεις, είτε διατέθηκαν σε άλλες σχολικές μονάδες είτε ανέλαβαν καθήκοντα γραμματειακής υποστήριξης.  **4)** Ο διευθυντής της σχολικής μονάδας ενημέρωσε τον σύλλογο των διδασκόντων για την υλικοτεχνική υποδομή της σχολικής μονάδας και ανέθεσε σε εκπαιδευτικούς την  **5)** Σχεδιασμός και υλοποίηση ιστολογίου της σχολικής μονάδας. |
| **Σχολείο και Κοινότητα** | **2** | **1)** Οι φορείς με της οποίους συνεργάστηκε το σχολείο ήταν ο δήμος Καρπάθου και η Εκκλησία. Η συνεργασία με τον δήμο κρίνεται ανεπιτυχής κυρίως λόγω της δυσλειτουργίας των δημοτικών υπηρεσιών. Η συνεργασία με την εκκλησία περιορίζεται στον εκκλησιασμό ομάδας μαθητών που το επιθυμούν σε χριστιανικές εορτές.  **2)** Γενικά το σχολείο είναι ανοικτό στην τοπική κοινωνία και η διοίκηση επιθυμεί μια πιο εποικοδομητική σχέση με τους φορείς ώστε οι μαθητές να είναι σε θέση έχουν κοινωνική προσφορά. |
| **Θετικά Σημεία** | **1)** Οι εκπαιδευτικοί ήταν επαρκώς ενημερωμένοι για τον κανονισμό του σχολείου.  **2)** Η υλοποίηση του ιστολογίου του σχολείου.  **3)** Η πλήρης κάλυψη του ωραρίου των εκπαιδευτικών | |
| **Σημεία προς βελτίωση** | **1)** Πρέπει να αναπτυχθούν περισσότερες σχέσεις το σχολείου με τους φορείς π.χ. με περιβαλλοντικούς φορείς, το νοσοκομείο, πολιτιστικούς συλλόγους.  **2)** Να δοθεί η δυνατότητα στους μαθητές να προσφέρουν στο κοινωνικό σύνολο με το άνοιγμα του σχολείου στην κοινωνία. | |
| **Επαγγελματική ανάπτυξη εκπαιδευτικών** | | |
| **Συμμετοχή των εκπαιδευτικών στις επιμορφωτικές δράσεις** | **1** | Συμμετοχή των εκπαιδευτικών του σχολείου μας σε επιμορφώσεις με σκοπό τη βελτίωση της εκπαιδευτικής διαδικασίας.  Η θεματολογία των επιμορφώσεων ήταν:   * Εξ αποστάσεως εκπαίδευση * Εκπαιδευτικός κύκλος STEM * Προγραμματισμός Scratch και εκπαιδευτική ρομποτική * Πλατφόρμες ηλεκτρονικής μάθησης-Εργαλεία παραγωγής εκπαιδευτικού υλικού * Επιμόρφωση των εκπαιδευτικών στις δεξιότητες μέσω εργαστηρίων |
| **Συμμετοχή του προσωπικού σε εθνικά και ευρωπαϊκά προγράμματα** | **1** | Η σχολική μονάδα δεν συμμετείχε σε εθνικά και ευρωπαϊκά προγράμματα |
| **Θετικά Σημεία** | **1)** Συμμετοχή εκπαιδευτικών του σχολείου μας σε συνεχείς επιμορφώσεις με σκοπό τη βελτίωση της εκπαιδευτικής διαδικασίας. | |
| **Σημεία προς βελτίωση** | **2)** Να συμμετέχουν περισσότεροι εκπαιδευτικοί σε επιμορφώσεις. | |